recursal/SuperWikiNEXT-32B huggingface dataset:
**Leila Bronia Josefowicz** (s. 22. lokakuuta 1977 Mississauga, Ontario) on kanadalaissyntyinen, Yhdysvalloissa varttunut viulisti.

Josefowicz syntyi puolalaiselle fyysikkoisälle ja englantilaiselle geneetikkoäidille. Perheen muutettua Los Angelesiin hän aloitti viulutunnit kolmevuotiaana. Opetus annettiin Suzuki-menetelmällä. 8-vuotiaasta saakka Josefowicz sai opetusta Robert Lipsettiltä Colburn Schoolissa. 13-vuotiaana hän pääsi stipendillä Philadelphian Curtis Institute of Musiciin. Opettajia olivat Jaime Laredo, Joseph Gingold, Felix Galimir ja Jascha Brodsky. Vuonna 1994 hän sai eksklusiivisen levytyssopimuksen Philipsiltä. Samana vuonna Josefowicz teki Carnegie Hall -debyyttinsä tulkitsemalla Pjotr Tšaikovskin viulukonserton Neville Marrinerin johtaman Academy of St. Martin in the Fieldsin kanssa. Hän pääsi pian esiintymään muiden maailman johtavien orkesterien kanssa ja sai toisella levytyksellään Diapason d'Orin. Vuonna 1996 hänelle myönnettiin toinen Diapason d'Or ja vuonna 1998 Echo Klassik -palkinto. Josefowiczin myöhemmin saamia tunnustuksia ovat olleet MacArthur Fellowship (2008) ja Avery Fisher -palkinto (2018).

Josefowicz asettui Curtis Institutesta valmistumisensa jälkeen New Yorkiin. Hän on tulkinnut orkesteriteosten soolo-osuuksien lisäksi kamarimusiikkia ja pitänyt resitaaleja. Yhteistyökumppaneita kamarimusiikissa ovat olleet John Novacek, Thomas Hampson, Sylvia McNair, András Schiff, Mitsuko Uchida, Truls Mørk, Martha Argerich ja Mischa Maisky. Josefowicz on tehnyt levytyksiä Philipsin lisäksi Deutsche Grammophonille ja Warner Classicsille. Hänellä on ollut Grammy-ehdokkuuksia.

Josefowicz on kantaesittänyt monia häntä varten sävellettyjä konserttoja ja muita teoksia esimerkiksi sellaisilta säveltäjiltä kuin Colin Matthewsilta, Steven Mackeylta ja Esa-Pekka Saloselta. Hän on esittänyt usein myös Oliver Knussenin teoksia. Josefowicz osallistui merkittäviin yhteistyöhankkeisiin myös koronaviruspandemian aikana esimerkiksi kantaesittämällä Matthias Pintscherin hänelle säveltämän teoksen *La linea evocativa*.

Lähteet
-------

1. 1 2  Why virtuoso violinist Leila Josefowicz champions the music of living composers CBC
2. 1 2 3 4  Leila Josefowicz AllMusic
3. 1 2 3 4  Leila Josefowicz Harrison Parrott
4. ↑  Leila Josefowicz Grammy Awards

Aiheesta muualla
----------------

* Viralliset sivut (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Suomi (KANTO)
* Yhdysvallat
* Puola

 |
|  |
| Tieteilijät | 
* CiNii

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* Europeana
* IdRef

 |

 |
Perinteinen pieni ja valvomaton leikkipuisto.
Yhdistelmäleikkiväline pienille lapsille
Leikkikenttä
**Leikkipaikka** on leikkimiseen tarkoitettu alue, joita voi olla sekä ulkona että sisällä. Leikkipaikalla voi olla leikkikaluja tai leikkimiseen tarkoitettuja esineitä. Leikkipaikkoja on usein koulujen ja päiväkotien pihoilla. Niitä on myös monissa kaupoissa ja ravintoloissa ("leikkinurkka"), joissa osassa on järjestetty myös ulkopuolinen valvoja. Ulkona olevia julkisia kaikille koko ajan avoimia leikkipaikkoja kutsutaan useimmiten nimillä **leikkipuisto** tai **leikkikenttä**.

Leikkipuistot tai -kentät
-------------------------

Leikkipuisto on joko valvottu tai valvomaton, yleensä lasten tai varhaisnuorten yleiseen käyttöön ajanviettopaikaksi tarkoitettu puisto tai puiston osa, johon on sijoitettu lapsille ja joskus myös aikuisille suunniteltuja palveluja, leluja tai laitteita. Usein leikkipuiston suunnittelussa pyritään ottamaan perheet huomioon ja tästä syystä leikkipuistosta saattaa löytyä esimerkiksi pöydät eväiden nauttimista varten.

Leikkipuiston yhteydessä saattaa toimia myös esimerkiksi koulu, päiväkoti, kahvio, nähtävyys tai yritys. Joidenkin leikkipuistojen tai -kenttien yhteydessä voi olla välineetön hiekka- tai sora-alue sekä koirien ulkoiluttamisalue.

Leikkipuisto voi olla esimerkiksi kaupungin, kunnan tai yksityisen tahon ylläpitämä. Leikkipuistot yleisesti ottaen pyritään suunnittelemaan turvallisiksi myös pieniä alueen käyttäjiä varten sekä kestämään vaihtelevia sääolosuhteita ja ilkivaltaa.

Leikkipaikan välineistöä
------------------------

Leikkipuistoon sijoitettuja yleisimpiä laitteita tai asioita ovat esimerkiksi

* Kiipeilyteline
* Liukumäki
* Keinu
* Hiekkalaatikko
* Leikkimökki

Hiekkalaatikolla muovataan hiekasta muotoa ja erilaisia rakennelmia. Hiekka pysyy paremmin koossa ja muodossaan kun sen kastelee vedellä.
Leikkipaikoilla on usein keinu, jossa voi keinua. Keinussa voi ottaa vauhtia itse tai avustettuna. Kiipeilytelineillä kiivetään ja roikutaan käsien tai jalkojen varassa. Hyvin varustetuilla leikkipaikoilla voi olla jopa majoja. Muita yleisimpiä leikkipaikalle rakennettuja laitteita ovat karusellit, jossa leikkijät potkivat jaloilla vauhtia saadakseen karusellin pyörimään pitäen kiinni karusellin käsikahvoista. Laitteessa voi olla useampia yhtäaikaisesti.

Katso myös
----------

* Leikkipuisto Tuhkimo

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Leikkipaikka**.
* Leikkipuisto vanhuksille
* Oulun leikkipuistoraportti
**Lewis Allen** (25. joulukuuta 1905 Oakengates, Shropshire, Englanti – 3. toukokuuta 2000 Santa Monica, Kalifornia, Yhdysvallat) oli brittiläinen, valtaosan urastaan Yhdysvalloissa tehnyt teatteri-, elokuva- ja televisio-ohjaaja.

Englannin Shropshiren kreivikunnassa syntynyt Allen työskenteli kouluvuosiensa jälkeen neljä vuotta merimiehenä ja siirtyi sitten teatterialalle ensin näyttelijäksi, sitten näyttelijöiden manageriksi Lontoossa. 1930-luvun puolivälissä hän muutti New Yorkiin ja ryhtyi ohjaamaan Broadway-tuotantoja. Vuonna 1941 hän sai elokuvaohjaajan paikan Paramount Pictures -yhtiöltä Hollywoodissa.

Allen ohjasi 1940-luvulta 1960-luvun alkuun 17 hyvin erityylistä elokuvaa, joista tunnetuimpia ovat esikoisohjaus *Kutsumattomat vieraat* (1944) ja Frank Sinatran tähdittämä trilleri *Tappaja* (1954). 1950-luvun lopulla Allen siirtyi Yhdysvalloissa televisio-ohjaajaksi. Viimeisenä pitkänä elokuvanaan hän tuotti ja ohjasi Suomessa esittämättömän, kuvitteellisen itäblokin maan epäonnistuneesta vallankumouksesta kertovan elokuvan *Decision at Midnight* (1963).

Filmografia
-----------

### Teatterielokuvat

* 1944: Kutsumattomat vieraat (*The Uninvited*)
* 1945: Talo, missä kauhu asui (*The Unseen*)
* 1947: Riitapukarit (*The Perfect Marriage*)
* 1947: Nainen tuuliajolla (*The Imperfect Lady*)
* 1947: Rikosten erämaa (*Desert Fury*)
* 1948: Sinetöity tuomio (*Sealed Verdict*)
* 1948: Paha rakkaus (*So Evil My Love*)
* 1949: Chicagon alamaailma (*Chicago Deadline*)
* 1949: Nunna ja poliisiasiamies (*Appointment with Danger*)
* 1951: Valentino, suuri rakastaja (*Valentino*)
* 1951: Muskettisotureiden pojat (*At Sword's Point*)
* 1954: Tappaja (*Suddenly*)
* 1955: Rikospoliisi iskee (*A Bullet for Joey*)
* 1955: Syytön mies murhattu (*Illegal*)
* 1958: Sotakirjeenvaihtajan rakkaus (*Another Time, Another Place*)
* 1959: Pako Reinillä (*Whirlpool*)
* 1963: Decision at Midnight

### Televisiosarjoja

Lewis Allen ohjasi 1960-luvulla jaksoja muun muassa televisiosarjoihin *Bonanza, Perry Mason yllättää, Kuuma kesä* ja *Takaa-ajettu sekä 1970-luvulla sarjoihin* Cannon *ja* Pieni talo preerialla*.*

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Tšekki

 |
|  |
| Henkilöt | 
* Elonet

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Lewis Allen (director)
**Verkostovaikutus** tarkoittaa taloustieteessä tilannetta, jossa hyödykkeen kulutuksesta saatava hyöty riippuu sitä käyttävien kuluttajien lukumäärästä. Positiivisen vaikutuksen tapauksessa, jokainen uusi kuluttaja lisää nykyisten kuluttajien saamaa hyötyä. Klassinen esimerkki on puhelin, jonka hyödyllisyys riippuu siitä, kuinka monelle ihmiselle voi soittaa. Tämäntyyppisiä vaikutuksia kutsutaan yleisemmin ulkoisvaikutukseksi, joten tässä tapauksessa kyseessä on **verkostoulkoisvaikutus**.

Verkostovaikutuksilla voidaan selittää osittain, miksi esimerkiksi toimistosovellusmarkkinoilla vallitsevan aseman saanut yritys voi vallata lähestulkoon koko markkinan. Mikäli kuluttajat käyttävät pääsääntöisesti tiettyä ohjelmistoa, uuttakin ohjelmistoa hankkivat kuluttajat ostavat pääsääntöisesti markkinajohtajan, mikä kuluttajan kannalta varmistaa ohjelmiston yhteensopivuuden muun verkoston kanssa. Jopa ilmaiseksi jaettavalla, laadultaan yhtä hyvällä sovelluksella voi olla vaikeuksia tulla markkinoille, elleivät ohjelmistot ole keskenään täysin yhteensopivia.
**Reino Matti Karras**  (28. toukokuuta 1932 Turku – 11. kesäkuuta 2013 Oulu) oli Oulun yliopiston sähkötekniikan professori.

Henkilötiedot ja opinnot
------------------------

Karraksen vanhemmat olivat toimitusjohtaja Tuure Karras ja kauppias Daisy Lång. Ylioppilaaksi hän valmistui Mukkiniemen yhteiskoulusta Helsingistä vuonna 1951, sitten fysiikan alalta Helsingin yliopistosta filosofian maisteriksi vuonna 1957, filosofian lisensiaatiksi vuonna 1961 ja filosofian tohtoriksi vuonna 1964. Hän väitteli kuitenkin jo vuonna 1960.

Sotilasarvoltaan Karras oli reservin luutnantti vuodelta 1979.

Ammattiura
----------

Karras toimi Oulun yliopiston fysiikan apulaisprofessorina vuodesta 1963 vuoteen 1965 ja sen jälkeen Valtion teknillisten tieteiden toimikunnan vanhempana tutkijana vuoteen 1970. Oulun yliopiston sähkötekniikan professori hän oli vuodesta 1970 aina vuoteen 1994 saakka. Hän oli vierailevana tutkijana Yhdysvalloissa, vuodesta 1961 vuoteen 1963 ja vuonna 1966 Arkansasin yliopistossa, vuonna 1975 Havaijin yliopistossa, vuonna 1977 Utahin yliopistossa sekä vuonna 1987 Miamin yliopistossa.

Karras julkaisi tutkimuksiaan sekä fysiikan että tekniikan alalta. Hän toimi Professoriliitto ry:n Oulun osaston puheenjohtajana vuodesta 1972 vuoteen 1974.

Lähteet
-------

* Autio, V.-M. (toim.). Suomen professorit. Finlands professorer. Professoriliitto 2000, s. 470–471. ISBN 951-95189-6-7
* Heikura, I. (toim.) 2005. Sähkötekniikan ensimmäiset vuosikymmenet Oulun yliopistossa. Julkaisija: Avanti Management Oy. Painopaikka: Kalevaprint Oy, Oulu. ISBN 952-91-9216-9

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Suomi (KANTO)
* Yhdysvallat
* Tšekki
* Alankomaat

 |

 |
**Tuulten sijainnit ja nimet** (m.kreik. Ἀνέμων θέσεις καὶ προσηγορίαι, *Anemōn theseis kai prosēgoriai*; lat. *Ventorum situs et cognomina*) on Aristoteleen koottujen teosten laitokseen eli Corpus Aristotelicumiin kuuluva teos, joka ei kuitenkaan ole todellisuudessa Aristoteleen kirjoittama. Teos on todellisuudessa lyhyt katkelma peripateettisessa koulukunnassa syntyneestä laajemmasta tutkielmasta *De signis*. Siksi sitä kutsutaankin myös pidemmällä nimellä *Ventorum situs et appellationes ex Aristotelis libro de signis*. Kirjoitus on usein pantu Theofrastoksen nimiin.

Sisältö
-------

Kirjoitus luettelee kahdentoista eri ilmansuunnista puhaltavan tuulen nimet sekä niiden vaihtoehtoiset eri paikkakunnilla käytetyt nimet, sekä kertoo muun muassa sen, missäpäin ne aiheuttavat myrskyjä. Tuulten suuntia on käsitelty myös teoksissa *Meteorologia* ja *Maailmankaikkeudesta*.

### Tuulten nimet

* Boreas (pohjoinen)
* Meses (pohjoiskoillinen)
* Kaikias (itäkoillinen)
* Apeliotes (itä)
* Euros (itäkaakko)
* Euronotos (eteläkaakko)
* Notos (etelä)
* Leukonotos (etelälounas)
* Lips (länsilounas)
* Zefyros (länsi)
* Iapyks (länsiluode)
* Thrakias (pohjoisluode)

Lähteet
-------

* *The Works of Aristotle*. Toimittanut W. D. Ross M.A. Oxford, Clarendon Press, 1913.

Kirjallisuutta
--------------

* Aristotle: *The Situations and Names of Winds*. Teoksessa *Aristotle’s Works*. Volume XIV: Minor Works. Loeb Classical Library 307. Cambridge, Massachusetts: Harvard University Press. ISBN 0-674-99338-1.  Kreikankielinen alkuteksti ja englanninkielinen käännös.
**Kielen ja ajattelun instituutti** (ven. Институ́т языка́ и мышле́ния, *Institut jazyka i myšlenija*) oli Leningradissa vuosina 1921–1950 toiminut kielitieteellinen tutkimuslaitos.

Laitos sai alkunsa Nikolai Marrin vuonna 1921 perustamasta Jafetidologisesta tutkimusinstituutista. Vuonna 1930 siihen liitettiin Neuvostoliiton tiedeakatemian venäjän kielen lautakunta ja vuonna 1931 se nimettiin Kielen ja ajattelun instituutiksi. Laitoksen johtajana toimi kuolemaansa saakka Nikolai Marr ja vuosina 1934–1950 Ivan Meštšaninov.

Neuvostoliiton tiedeakatemiaan kuulunut instituutti keskittyi 1930-luvulla maan vähemmistökansojen sekä germaanisten ja romaanisten kielien typologisiin tutkimuksiin. Laitoksessa valmisteltiin venäjän kielten akateemista sanakirjaa ja kielioppia, venäjän murrekartastoa sekä muinaisvenäjän sanakirjaa. 1940-luvun lopulla sen työtä vaikeutti paluu aikaisempien vuosien dogmaattiseen marrilaisuuteen. Vuoden 1950 "kielitieteellisen keskustelun" seurauksena Kielen ja ajattelun instituutti yhdistettiin Moskovassa toimineeseen Venäjän kielen instituuttiin, joiden pohjalta muodostettiin tiedeakatemian kielitieteen instituutti. Vuonna 1956 perustettiin kielitieteen instituutin Leningradin osasto. Nykyään sen toimintaa jatkaa Venäjän tiedeakatemian lingvistinen tutkimusinstituutti.

Lähteet
-------

1. 1 2 3  *Sankt-Peterburg. Petrograd. Leningrad: Entsiklopeditšeski spravotšnik*, s. 682. Moskva: Bolšaja Rossijskaja Entsiklopedija, 1992. ISBN 5-85270-037-1.
2. ↑  Desnitskaja, A.V.: 50 let akademitšeskogo lingvistitšeskogo instituta *iling.spb.ru*.  Arkistoitu 14.4.2012. Viitattu 25.2.2012. (venäjäksi)

Aiheesta muualla
----------------

* Kielen ja ajattelun instituutti Pietari-tietosanakirjassa (venäjäksi)
* Venäjän tiedeakatemian lingvistisen tutkimusinstituutin sivusto (venäjäksi)
**Lisie Nyström** (6. heinäkuuta 1890 Turku – 1966) oli suomalainen yleisurheilija ja jääpalloilija. Nyström voitti 100 metrin juoksun Suomen mestaruuden vuosina 1913, 1915 ja 1918. Tuohon aikaan naiset eivät 100 metrin lisäksi kilpailleet mestaruuksista kuin 4 × 100 metrin viestijuoksussa.

Vuonna 1913 Nyström teki kaksi naisten pituushypyn Suomen ennätystä: ensin 441 ja myöhemmin 445. Samalta vuodelta on Nyströmin Suomen ennätystulos 200 metrin juoksussa, 29,7.

Nyström tunnettiin myös etevänä uimarina, voimistelijana, pyöräilijänä, hiihtäjänä, luistelijana ja palloilijana. Lehdistössä häntä kutsuttiinkin "Suomen urheilukuningattareksi". Hän harrasti jääpalloa ÅSK-seurassa, joka hallitsi suomalaista naisjääpalloa vuosina 1916–1926. Nyström oli joukkueen paras pelaaja ja avioitui myöhemmin ÅSK:n perustajan August Blombergin kanssa.

Seuratasolla Nyström edusti Turun Urheiluliittoa ja Åbo Simklubbia.

Lähteet
-------

1. 1 2  Lisie Nyström Tilastopaja (vaatii kirjautumisen, maksullinen palvelu). Viitattu 30.8.2012.
2. ↑  TuUL:n Suomen mestarit (1907-) Turun Urheiluliitto. Viitattu 30.8.2012. [vanhentunut linkki]
3. ↑  Hannus, Matti: *Kultaiset kentät: Suomen yleisurheilun vuosisata*. WSOY, 1999. ISBN 951-0-23703-5.
4. 1 2  ÅSK:n naisjääpallojoukkue oli vv. 1916 – 26 Suomen paras!.  *Åskpressen*, syksy 2010, s. 5. Artikkelin verkkoversio. Viitattu 30.8.2012.  (Arkistoitu – Internet Archive)

Aiheesta muualla
----------------

* Ijäs, Minna: Kokoelmanosto: Lisi, Lisie, Lizzie – kiehtova Lisie Nyström *Turku.fi*.  11.11.2020.
Tuuliviiri
**Tuuliviiri** on mittalaite, joka osoittaa tuulen suuntaa. Se on laakeroitu painopisteen alapuolelta niin, että se pääsee pyörimään vapaasti vaakasuuntaan. Laakerin etupuolella on pienempi pinta-ala tuulelle alttiina kuin laakerin takana. Niinpä viiri asettuu tuulen suuntaisesti siten, että tuulinuoli tai linnun nokka osoittaa suuntaan, josta tuuli puhaltaa, pohjoistuulella siis pohjoiseen.

Historiaa
---------

Koristeellinen tuuliviiri, viirikukko
Tuuliviireistä tai tuulipusseista on viitteitä Mesopotamiasta noin ajalta 2000–1500 eaa. Tuulien torni Ateenassa ensimmäiseltä vuosisadalta eaa. lienee vanhin säilynyt tuuliviiri.

Varsinkin Keski-Euroopassa käytetään kukon muotoisia tuuliviirejä. Paavin kerrotaan 800-luvulla määränneen, että jokaisen Euroopan kirkon katolle tuli asettaa kukko muistoksi Jeesuksen ennustuksesta Pietarille (*Mutta hän sanoi: "Minä sanon sinulle, Pietari: ei laula tänään kukko, ennen kuin sinä kolmesti kiellät tuntevasi minua."* Luukas 22:34). Sattumalta huomattiin, että nämä kukot kääntyilivät tuulen suunnan mukaan.

Lähteet
-------

1. ↑  Keith C. Heidorn, PhD.: Pointing to the wind Weather Doctor: Weather Almanac March 2001. Viitattu 14.5.2007. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tuuliviiri**.
* Tommy Strandberg Collection - Handgjorda och personliga vindflöjlar - vindflojel.se

Kirjallisuutta
--------------

* Pohjakallio, Kari: *Tuuliviiri – tuhansien tuulien tulkki*. Espoo: Espoon perinneyhdistys Aurora, 2009. ISBN 978-951-98984-4-5.
**Lee-Enfield No 5 Mk I**, viralliselta mallinimeltään *Rifle No. 5 Mk I* ja yleiseltä kutsumanimeltään "Jungle Carbine" (suom. *Viidakkokarbiini*) on brittiläinen 1940-luvulla kehitetty pulttilukkoinen sotilaskivääri.

Historia
--------

Brittijoukkojen kokemukset viidakkosodankäynnistä toisen maailmansodan aikana Burmassa, Papua-Uudessa Guineassa ja tyynenmeren saarilla osoittivat, että käytössä olleet Lee-Enfield-kiväärit olivat viidakossa liikkumiseen liian pitkiä ja painavia.. Tämä johti uuden No. 5 Mk I -version kehittämiseen; se oli 127 mm lyhyempi ja 0,85 kg kevyempi versio No4 MkI -kivääristä. Lyhennetty piippu vaati liekinsammuttimen käyttöönoton ja uudenmallisen pistimen. Kiväärin etutukkia ja kädensijaa lyhennettiin ja ontoksi jyrsittyyn tukkiin lisättiin kuminen perälevy aseen lyhentämisen ja keventämisen vuoksi lisääntyneen rekyylin pehmentämiseksi. Lisäksi perässä oleva hihnalenkki siirrettiin tukin kylkeen. Aseen koneisto oli sama kuin Lee-Enfield No.4 -kiväärissä, mutta sekä aseen runkoa, että piippua kevennettiin kevennysleikkauksilla.

Asetta valmistettiin vuosina 1944–1947 yli 251 136 kappaletta.

Lähteet
-------

1. 1 2 3 4 5 6 7 8 9 10 11 12 13
2. 1 2 3 4 5
3. ↑   (Arkistoitu – Internet Archive)
**Segundo Víctor Ibarbo Guerrero** (s. 19. toukokuuta 1990) on kolumbialainen jalkapalloilija, joka edustaa Englannin valioliigassa pelaavaa Watford FC:tä lainalla Italian Serie B:n Cagliari Calciosta. Hän on pelipaikaltaan laitahyökkääjä, joka pystyy pelaamaan hyökkääjää. Ibarbo kuuluu myös Kolumbian jalkapallomaajoukkueeseen.

Ura
---

### Seurajoukkueura

Kolumbialaisessa Atlético Nacionalissa seurajoukkueuransa vuonna 2008 aloittanut Ibarbo oli lähellä siirtyä vuonna 2009 italialaiseen Udineseen, mutta siirto kariutui.

Vuonna 2011 hän voitti seuran kanssa Kolumbian mestaruuden ja siirtyikin samana vuonna Serie A:ssa pelaavaan Cagliari Calcioon. Hän teki ensimmäisen maalinsa saman vuoden joulukuussa. Ensimmäinen hattutemppu tuli maaliskuussa Sampdoriaa vastaan, jolloin Ibarbosta tuli ensimmäinen kolumbialainen sitten Faustino Asprillan, joka onnistuu kolmesti samassa ottelussa maalinteossa Serie A:ssa. 2013 toukokuussa Ibarbo teki sarjajohtaja Juventusta vastaan loistavan yksilösuoritusmaalin, jota verrattiin liberialaisen George Weahin maaliin vuonna 1996 Hellas Veronaa vastaan. Kevätpuoliskon kaudesta 2014-2015 Ibarbo oli lainassa Serie A:n AS Romassa, jossa hän ei tehnyt yhtään maalia 12 pelaamassaan ottelussa.

Syyskuussa 2015 Ibarbo siirtyi lainalle Serie B:hen pudonneesta Cagliarista Englannin valioliigan Watford FC:hen.

### Maajoukkueura

Alle 20-vuotiaiden maajoukkueessa pelannut Ibarbo teki maajoukkuedebyyttinsä vuonna 2010. Ensimmäisen maaottelumaalinsa hän teki ystävyysottelussa Belgiaa vastaan Brysselissä marraskuussa 2013. Kolumbian jalkapallomaajoukkueen päävalmentaja José Pekerman valitsi Ibarbon vuoden 2014 MM-kisoihin. MM-kisoissa Ibarbo pelasi neljässä Kolumbian pelissä, kun joukkue eteni puolivälieriin. Hän kuului Kolumbian joukkueeseen myös kesän 2015 Copa Américassa.

Lähteet
-------

* 
* 

Kolumbian joukkue – Copa América 2015
1 Ospina |
2 Zapata |
3 Franco |
4 Arias |
5 Andrade |
6 Sánchez |
7 Armero |
8 Cardona |
9 Falcao |
10 James |
11 Cuadrado |
12 Vargas |
13 Valdés |
14 Ibarbo |
15 Mejía |
16 Valencia |
17 Bacca |
18 Zúñiga |
19 Gutiérrez |
20 Muriel |
21 Martínez |
22 Bonilla |
23 Murillo |
Valmentaja Pekerman

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Víctor Ibarbo
Herăstrăun puisto, taustalla Vapaan lehdistön talo.
**Herăstrăun puisto** (romaniaksi *Parcul Herăstrău*) on puisto Bukarestin pohjoisosassa. Puiston pinta-ala on yhteensä 1,1 neliökilometriä, mistä 0,7 neliökilometriä kuuluu Herăstrăun järvelle. 
Aikaisemmin puiston paikalla oli suota, mutta vuosien 1930–1935 aikana se kuivatettiin. Puisto avattiin yleisölle vuonna 1936. Nykymuotonsa puisto sai vuonna 1951.

Historian saatossa puistolla on ollut useita eri nimiä: *Parcul Naţional* (*Kansallispuisto*), Kaarle II:n puisto sekä Josif Stalinin puisto. Puistossa oli muun muassa Stalinin patsas, mikä hävitettiin vuonna 1956.

Järvellä on mahdollista liikkua moottoroimattomilla veneillä ja se onkin suosittu melonnan harrastajien harjoittelupaikka.

Vuonna 1995 puistoon rakennettiin skeittipuisto sekä lapsille oma leikkialue. Yhteistyössä Japanin suurlähetystön kanssa puistoon rakennettiin vuonna 1998 Japanilainen puutarha Osakan maailmannäyttelyn kunniaksi.
Puistossa sijaitsee Muzeul Satului ulkoilmamuseo.

Kuvia
-----

* Herăstrăun puisto.Herăstrăun puisto.
* Kukkanäyttely.Kukkanäyttely.
* Moduran suihkulähde.Moduran suihkulähde.
* Näyttelykoju.Näyttelykoju.
* Puiston istutuksia.Puiston istutuksia.
* Puisto syksyllä.Puisto syksyllä.
* Syksyn värejä.Syksyn värejä.
* Panorama Japanilaisesta puutarhasta.Panorama Japanilaisesta puutarhasta.

Lähteet
-------

1. 1 2  Lehtipuu, Markus & Sundström, Leif: *Romania*, s. 87. Suomalainen matkaopas, 2009. ISBN 978-952-9715-45-9.
2. 1 2 3 4  Puiston viralliset kotisivut *pmdb.home.ro*.  Arkistoitu 7.11.2012. Viitattu 30.9.2012. (romaniaksi)
3. ↑  București. Ghid, Editura Meridiane, București, 1962, s. 296 (romaniaksi)
4. ↑  Pakarinen, Saara: Rosoisen romanttinen.  *Aamulehti*, 9.10.2013, s. B25.

Aiheesta muualla
----------------

* Kuvia tai muita tiedostoja aiheesta **Herăstrău** Wikimedia Commonsissa
Palomaresin läheltä merenpohjasta nostettu vetypommi.
KC-135 Stratotanker tankkaamassa B-52 Stratofortress -lentokonetta (kuva ei liity Palomaresin tapahtumiin).
**Palomaresin lento-onnettomuus** oli Yhdysvaltain ilmavoimien B-52 Stratofortress -pommikoneen ja KC-135 Stratotankerin yhteentörmäys 17. tammikuuta 1966 Välimerellä lähellä Espanjan rannikkoa.

Yhdysvaltain ilmavoimien B-52 Stratofortress -pommikone valmistautui ilmatankkaukseen KC-135 Stratotankerin kanssa lähellä Cuevas del Almanzoran kuntaan kuuluvaa Palomaresin kalastajakylää Almerían maakunnassa. Pommikoneen lähestyessä tankkeria se törmäsi päin tankkauspuomia, jolloin pommikoneen yläosa repesi. Pommikone syttyi tuleen ja alkoi syöksyä mereen hajoten samalla kappaleiksi. Miehistön seitsemästä jäsenestä neljä onnistui pelastautumaan heittoistuimilla. Stratotankerin polttoainekuorma räjähti, ja koneen koko nelihenkinen miehistö menehtyi. Koneiden romut levisivät yli kahdensadan neliökilometrin alueelle.

B-52:n aseistuksena oli neljä vetypommia. Kaksi pommeista putosi maahan ilman laskuvarjon avautumista Palomaresin kylään ja niiden perinteinen räjähdysainelataus räjähti levittäen plutoniumia ympäristöön. Kukaan kylän 1 500 asukkaasta ei loukkaantunut, mutta pommit levittivät plutoniumia 226 hehtaarin alueelle. Palomaresin pelloilta kaivettiin noin 1 400 tonnia plutoniumin saastuttamaa maata ja kasvillisuutta, jotka lähetettiin Etelä-Carolinaan, ydinaselaboratorion ongelmajätealueelle. 

Yksi pommeista putosi laskuvarjo osittain auenneena mereen. Pommin löysi pienoissukellusvene *Alvin* kahden kuukauden kuluttua noin kahdeksan kilometrin päästä rannikolta 869 metrin syvyydestä. Pommi onnistuttiin nostamaan 7. huhtikuuta 1966 kauko-ohjattavan laitteen avulla. Neljäs pommeista leijui ilman suuria vaurioita maahan laskuvarjon varassa ja löytyi kuivasta joenuomasta.

Lokakuussa 2006 Espanjan viranomaiset raportoivat mitanneensa normaalia korkeampia säteilyarvoja Palomaresin etanoista. Jos jatkotutkimuksissa maan alta löydetään vaarallisia määriä plutoniumia, saattaa tiedossa olla mittava puhdistusoperaatio.

Katso myös
----------

* Ydinaseonnettomuus

Lähteet
-------

1. ↑  Kaakkois-Espanjassa löytyi radioaktiivisia etanoita[vanhentunut linkki] YLE Uutiset, 11. lokakuuta 2006.
2. ↑  Spanish Town Struggles to Forget Its Moment on the Brink of a Nuclear Cataclysm Paul Geitner. The New York Times. 11. syyskuuta 2008. Viitattu 23.3.2016. (englanniksi)

Aiheesta muualla
----------------

* Vetypommit rikkoivat kalastajakylän rauhan (pdf) *www.stuk.fi*.
* Spain Program, Palomares, Spain (Arkistoitu – Internet Archive) (englanniksi)
**Om Birla** (s. 23. marraskuuta 1962) on intialainen poliitikko, joka on vuodesta 2019 alkaen toiminut Lok Sabhan puhemiehenä. Ennen puhemiehen tehtävää hän on toiminut Rajasthanin osavaltion lainsäätäjänä kolme kautta vuosina 2003–2014. Vuodesta 2014 alkaen hän on ollut parlamentaarikko maansa parlamentin alahuoneessa kahden kauden ajan.

Nuoruudessaan hän osallistui opiskelijapolitiikkaan ja toimi oppilaitoksensa Government Senior Secondary Schoolin opiskelijajärjestön puheenjohtajana vuonna 1979. Hän osallistui myös Intian kansanpuolueen nuorisojärjestön toimintaan ja toimi Kotan piirikunnan yksikön puheenjohtajana vuosina 1987–1991. Hän sai kahden vuoden päästä ylennyksen, jonka jälkeen hän toimi nuorisojärjestön puheenjohtajana Rajasthanin osavaltion alueella vuoteen 1997. Tuolloin hänet ylennettiin jälleen ja hän toimi nuorisojärjestön varapuheenjohtajana maanlaajuisesti vuoteen 2003. Birla pidätettiin Uttar Pradeshissa johtuen hänen osallisuudestaan liikehdintään, joka vuonna 1992 tuhosi Baburin moskeijan tarkoituksena rakentaa paikalle Raman temppeli.

Birlan valinta Lok Sabhan puhemieheksi on nähty yllättävänä valintana. Valituksi tullessaan hän toimi parlamentaarikkona vasta toista kauttaan, kun aikaisemmat puhemiehet ovat useimmiten toimineet parlamentissa pidempään. Hän oli myös useimpia aikaisempia puhemiehiä nuorempi. Syksyllä 2019 hän herätti kohua kirjoittamalla Twitterissä bramiineja ylistävän kommentin, jonka kriitikot ovat tulkinneet kastijärjestelmää ylistäväksi. Kommentti aiheutti suuttumusta, jonka seurauksena useat vaativat hänen eroaan. Dalitaktivisti Jignesh Mevani pyysi julkista anteeksipyyntöä. Talvella hän jakeli peittoja kodittomille Delhissä.

Lähteet
-------

1. 1 2  BJP's Om Birla Elected Lok Sabha Speaker *Huffington Post India*.  19.6.2019. Viitattu 25.12.2019.
2. 1 2  Who is Om Birla, Speaker of 17th Lok Sabha *Indian Express*.  19.6.2019. Viitattu 25.12.2019.
3. ↑  Shri Om Birla *The Office of the Speaker of Lok Sabha*. Viitattu 25.12.2019.
4. ↑  Mishra, Abhishek: What makes Om Birla an unusual pick for Lok Sabha Speaker’s post *The Print*.  18.6.2019. Viitattu 25.12.2019.
5. ↑  Brahmins have always been higher: Lok Sabha Speaker Om Birla stirs row with casteist remark *India Today*.  11.9.2019. Viitattu 25.12.2019.
6. ↑  Lok Sabha Speaker Om Birla Distributes Blankets To Homeless Outside AIIMS *NDTV*.  21.12.2019. Viitattu 25.12.2019.

Aiheesta muualla
----------------

* On Birlan profiili Intian parlamentin sivuilla
* Om Birlan kuvaus Lok Sabhan sivuilla
**Vismuttitrifluoridi** (BiF3) on vismutin ja fluorin muodostama epäorgaaninen yhdiste. Yhdistettä voidaan käyttää lähtöaineena valmistettaessa muita vismuttiyhdisteitä.

Ominaisuudet
------------

Huoneenlämpötilassa vismuttitrifluoridi on väritöntä kiteistä ainetta. Yhdisteen kiderakenne muistuttaa yttriumfluoridin rakennetta. Kiinteänä ja nestemäisenä se koostuu vismutti- ja fluoridi-ioneista, mutta kaasufaasissa se koostuu BiF3-molekyyleistä. Vismuttitrifuoridi on veteen liukenematonta ja hydrolysoi kiehuvassa vedessä vismuttioksifluorideiksi. Yhdiste liukenee eräisiin orgaanisiin liuottimiin kuten asetoniin. Vismuttitrifluoridi voi reagoida fluoridisuolojen kanssa muodostaen kompleksisen tetrafuorovismutaatti(III)ionin ([BiF4]-).

Valmistus ja käyttö
-------------------

Vismuttitrifluoridia voidaan valmistaa kuumentamalla vismuttia ja fluoria. Muita valmistustapoja ovat vismuttitrioksidin ja vetyfluoridin välinen reaktio tai saostaminen vismuttinitraatin vesiliuoksesta fluoridisuolojen avulla.Vismuttitrifluoridista voidaan valmistaa muita vismuttiyhdisteitä kuten vismuttipentafluoridia.

Lähteet
-------

1. 1 2 3 4  Egon Wiberg, Nils Wiberg, Arnold Frederick Holleman: *Inorganic chemistry*, s. 769–770. Academic Press, 2001. ISBN 978-0-12-352651-9. Kirja Googlen teoshaussa (viitattu 1.10.2017). (englanniksi)
2. 1 2 3  Hans Joachim Breunig: *Bismuth Compounds, Kirk-Othmer Encyclopedia of Chemical Technology*, John Wiley & Sons, New York, 2002. Viitattu 1.10.2017
3. 1 2  Joachim Krüger, Peter Winkler, Eberhard Lüderitz, Manfred Lück & Hans Uwe Wolf: *Bismuth, Bismuth Alloys, and Bismuth Compounds, Ullmann’s Encyclopedia of Industrial Chemistry*, John Wiley & Sons, New York, 2003. Viitattu 1.10.2017
4. ↑  Perry, Dale L. & Phillips, Sidney L.: *Handbook of Inorganic Compounds*, s. 66. CRC Press, 1995. ISBN 9780849386718. Kirja Googlen teoshaussa (viitattu 1.10.2017). (englanniksi)
**Kilpailuneuvosto** on vuosina 1988–2002 Suomen kauppa- ja teollisuusministeriön yhteydessä työskennellyt toimielin, joka käsitteli ja ratkaisi kilpailunrajoituksia koskevia asioita. Sillä oli puheenjohtaja, varapuheenjohtaja ja seitsemän jäsentä, jotka kaikki olivat sivutoimisia. Heidät nimitti tehtäväänsä tasavallan presidentti kolmen vuoden määräajaksi valtioneuvoston esityksestä. Puheenjohtajan ja varapuheenjohtajan tuli olla oikeustieteilijöitä, jotka olivat perehtyneet tuomarin tehtäviin. Jäsenten oli tunnettava elinkeinotoimintaa siten, että osa oli perehtynyt kuluttajien asioihin ja osa elinkeinonharjoittajien olosuhteisiin.

Kilpailunrajoitusta koskeva asia tuli vireille kilpailuneuvostossa kilpailuviraston, pankkitarkastusviraston (pankkiasiat), sosiaali- ja terveysministeriön (vakuutustoiminta), kilpailunrajoituksesta kärsivän elinkeinonharjoittajan tai etujärjestön kirjallisesta esityksestä. Neuvosto oli päätösvaltainen kun paikalla oli puheenjohtaja tai varapuheenjohtaja ja vähintään neljä jäsentä. Asian tutkiminen aloitettiin esikäsittelyllä, jossa osapuolet vastasivat suullisesti tai kirjallisesti esitykseen. Kilpailuneuvosto saattoi kehottaa asianosaisia saapumaan neuvoston istuntoon ja velvoittaa heidät esittämään kilpailunrajoitukseen liittyvät asiakirjansa. Neuvostolla oli myös mahdollisuus kuulla asiantuntijoita ja hankkia asiantuntijalausuntoje.

Kilpailuneuvoston päätöksen muodosti enemmistön mielipide tai äänten mennessä tasan puheenjohtajan kannattama mielipide. Neuvosto käsitteli asiat suljetuin ovin, ellei se erikseen määrännyt asian käsittelyä julkiseksi. Neuvoston päätökset olivat julkisia, ellei neuvosto erityisestä syystä salannut niitä osaksi tai kokonaan liike- tai ammattisalaisuuteen vedoten. Kilpailuneuvoston asiakirjat eivät olleet julkisia, ellei neuvosto erikseen toisin päättänyt.

Kilpailuneuvoston ja markkinatuomioistuimen toimivaltaan kuuluvat asiat siirrettiin käsiteltäviksi markkinaoikeudessa samalla kun säädettiin markkinaoikeuslaki (1527/2001).

Lähteet
-------

1. ↑  Laki kilpailuneuvostosta, 715/1988.
2. ↑  Laki kilpailuneuvostosta annetun lain kumoamisesta, 1531/2001.
3. 1 2 3  Laki kilpailuneuvostosta, 481/1992.
4. ↑  Laki kilpailunrajoituksista, 480/1992, 12–13 §.
5. ↑  Hallituksen esitys HE 105/2001.
*Tämä artikkeli käsittelee arvonimeä. Sotakamreeri on myös Olavi Keskisen pakinoitsijana käyttämä nimimerkki.*
**Sotakamreeri** (ruots. *fältkamrer*) on Suomessa tasavallan presidentin myöntämä arvonimi, joka on arvonimihierarkiassa sijoitettu 14. ryhmään. Arvonimestä maksettavan veron määrä on joko 640 euroa tai 160 euroa.

Arvonimi myönnettiin itsenäisyyden aikana ensimmäisen kerran vuonna 1920. Vuosien 1918–2013 aikana sotakamreerin arvonimi on myönnetty 53 henkilölle. 

Sotakamreerin arvonimen saaneita ovat muun muassa kirjailija Reino Lehväslaiho, kirjailija ja tutkija Timo Malmi, Rauno Suhonen Joensuun Ilmasillasta ja kyyjärveläinen kansandokumentaristi Raimo Salo

Arvonimen historia
------------------

Sotakamreerin arvo oli käytössä jo Suomen suuriruhtinaskunnassa. Sotakamreeri kuului keisari ja suuriruhtinas Nikolai II:n vahvistamassa vuoden 1897 *Suomen Suuriruhtinaanmaan arvojärjestyksessä* yhdeksänteen luokkaan. Samassa arvoluokassa olivat myös esimerkiksi taapikapteenin sotilasarvo sekä nimineuvoksen arvonimi.

Lähteet
-------

1. ↑  Aho, Seppo: *Valtionhoitajan ja tasavallan presidenttien 1918–2005 myöntämät arvonimet*, s. 48. Alavus: Aholis Oy, 2006. ISBN 952-91-9535-4.
2. ↑  Luettelot myönnetyistä arvonimistä vuoteen 2012 saakka. Helsinki: Valtioneuvoston kanslia, 2014.
3. ↑  Myönnetyt arvonimet 1993–2013. Helsinki: Valtioneuvoston kanslia, 2014.
4. ↑
5. ↑  Tasavallan presidentin 17.5.2019 myöntämät arvonimet, Valtioneuvosto
6. ↑  Keisarillisen Majesteetin Armollinen Arvojärjestys Suomen Suuriruhtinaanmaalle. Annettu Helsingissä, 15 p:nä Heinäkuuta 1897. *(Wikiaineistossa)*.  15.7.1897.

Aiheesta muualla
----------------

* *Valtio palkitsee – staten belönar*. Helsinki: SKS, 2007.
Joe Satriani (vas.) soittamassa Stuart Hammin kanssa vuonna 2008.
**Stuart "Stu" Hamm** (s. 8. helmikuuta 1960) on yhdysvaltalainen basisti, joka on tullut tunnetuksi sessiomuusikkona yhteistyössä useiden tunnettujen artistien kanssa, ja soolourastaan omaperäisellä slap-bass -soittotyylillään. Hamm on soittanut muun muassa Steve Vain, Joe Satrianin ja Frank Gambalen albumeilla ja esiintymisissä.

Ura
---

Stuart Hamm syntyi New Orleansissa ja vietti lapsuutensa ja nuoruudessa Champaignissa Illinoisissa, missä hän opiskeli basson- ja pianonsoittoa. Valmistuttuaan Hanover High Schoolista New Hampshiressa Hamm haki Berklee College of Musiciin Bostoniin, jossa hän jatkoi opintojaan ja tapasi kitaristi Steve Vain, ja hänen kauttaan kitaristi Joe Satrianin. Hamm on tehnyt yhteistyötä molempien kanssa ja soittanut muun muassa Steve Vain debyyttialbumilla *Flex-Ablella*, joka julkaistiin vuonna 1984.

Hammin soittaessa lavalla Joe Satrianin kanssa, hänen taitonsa basistina nousi kansainväliseen huomioon ja hänen soittaessaan muiden rock/fuusioartistien kanssa omista soololevyistään puhumattakaan (kosketinsoittaja Tommy Marshin kanssa) vahvistivat hänen mainettaan basistina ja esiintyvänä artistina.

Stuart Hamm käyttää Fenderin valmistamaa Urge Bass -nimikkomalliaan.

Hyvänä esimerkkinä Hammin yhteistyöstä muiden muusikoiden kanssa voidaan pitää esimerkiksi Steve Vain Passion And Warfare -levyn raitaa Erotic Nightmares jossa Hamm soittaa bassoa.

Aiheesta muualla
----------------

* Stuart Hamm Discogsissa.  (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
Eusonien vahdinvaihto tuntemattoman sotilaan haudalla.
**Tuntemattoman sotilaan hauta** (kreik. Μνημείο του άγνωστου στρατιώτη, *Mnimeío tou ágnostou stratióti*) sijaitsee Ateenassa Sýntagma-aukion itälaidalla Kreikan parlamenttitalon edustalla. Se kunnioittaa Kreikan sodissa kaatuneiden sotilaiden muistoa ja se on paljastettu 25. maaliskuuta 1932.

Hauta on tuntemattomille sotilaille osoitetuille haudoille tyypillisesti kenotafi eli tyhjä muistohauta. Hautaa koristaa kuolevaa hopliittisotilasta esittävä reliefi. Eusonit eli presidentillinen vartiokaarti vartioi hautaa ja suorittaa sen edessä vahdinvaihdon tasatunnein ja juhlallisen vahdinvaihdon sunnuntaiaamupäivisin.

Haudan kummallakin puolella on lainaus Thukydideen *Peloponnesolaissodasta*. Vasemmalla puolella on lainaus kohdasta, joka kuvaa peloponnesolaissodassa kaatuneiden ateenalaisten sotilaiden hautajaisia:

> »ΜΙΑ ΚΛΙΝΗ ΚΕΝΗ ΦΕΡΕΤΑΙ ΕΣΤΡΩΜΕΝΗ ΤΩΝ ΑΦΑΝΩΝ  
> Tyhjät paarit niitä kaatuneita varten, joiden ruumiita ei ole löydetty» 
> 
> 

Haudan oikealla puolella on lainaus kyseistä kohtaa seuraavasta Perikleen hautajaispuheesta:

> »ΑΝΔΡΩΝ ΕΠΙΦΑΝΩΝ ΠΑΣΑ ΓΗ ΤΑΦΟΣ  
> Kuuluisien miesten hautana on koko maailma» 
> 
> 

Lisäksi haudan kummallekin puolelle on kirjoitettu Kreikan sotien taistelupaikkojen nimiä. Vasemmalla puolella olevien portaiden luona luetellaan ensimmäisen ja toisen Balkanin sodan sekä ensimmäisen maailmansodan taistelupaikkoja 1910-luvulla, oikealla puolella olevien portaiden luona Turkkia vastaan käydyn Vähä-Aasian sotaretken taisteluja 1920-luvulla. Reliefin kummallakin puolella Thukydides-lainausten alla luetellaan toisen maailmansodan taistelupaikkoja sekä sen jälkeisistä taisteluista Korean sota ja Kyproksen miehitys.

Lähteet
-------

1. 1 2  Pietilä-Castrén, Leena: *Kävelyretkillä Ateenassa*, s. 175–176. Otava, 2013. ISBN 9511219499.
2. ↑  Thukydides: *Peloponnesolaissota* 2.34.
3. ↑  Thukydides: *Peloponnesolaissota* 2.43.

Aiheesta muualla
----------------

* Kuvia tai muita tiedostoja aiheesta **Tuntemattoman sotilaan hauta Ateenassa** Wikimedia Commonsissa
Alfonso V
**Alfonso V** (994–1028) oli Leónin kuningas vuosina 999–1028.

Nousu kuninkaaksi
-----------------

Alfonso V nousi Leónin kuninkaaksi vuonna 999 isänsä Bermudo II:n hävittyä sodan Al-Mansur Ibn Abi Aamiria vastaan ja maan jouduttua tosiasiallisesti muslimien vasallivaltioksi.

Kuningaskunta muslimien vallassa sekä ajautuminen Navarran alaisuuteen
----------------------------------------------------------------------

Leónilaisten oli osallistuttava 1003 muslimien liittolaisena taisteluihin Kastiliaa vastaan sekä alistuttava muihin nöyryytyksiin ja ryöstöretkiin. Etsiessään liittolaisia Alfonso meni naimisiin 1025 Navarran kuninkaan Sancho III Suuren tyttären Urracan kanssa, mutta joutui samalla appensa alaisuuteen.

Kuninkaan kuolema ja vallan periytyminen
----------------------------------------

Alfonso aloitti sodan Portugalin valtaamiseksi mutta kuoli 1028 Viseun piirityksessä, ja Leónin kruunun peri hänen yhdeksänvuotias poikansa Bermudo III. Bermudon alaikäisyyden aikana hallintoa hoiti kuitenkin hänen äitipuolensa Navarran Urraca, joka pääsi valvomaan isänsä Sancho III Suuren etuja Leónissa. Sancho III Suuren onnistui naittaa Bermudo III:n sisar pojalleen Ferdinand I:lle, joka 1037 voitti Bermudon ja valtasi maan vaimonsa nimissä.

Alfonso kirjoitutti 1017 maansa ensimmäiset lait.

Perhe
-----

Alfonson vanhemmat olivat Bermudo II ja Kastilian kreivin tytär Elvira Garcia, joka hallitsi Leónin kuningattarena vuodet 999–1007 ja vetäytyi sen jälkeen luostariin.

Alfonson ensimmäinen vaimo oli sijaishallitsija Mendo Goncalvesin tytär Elvira de Melande (k. 1022). Mendo kuoli 1008 taistelussa viikinkejä vastaan. Pariskunnan lapsista Elvira meni naimisiin Navarran Ferdinand I:n kanssa, ja pojasta Bermudo III:sta tuli isänsä seuraaja valtaistuimelle. Alfonson toinen vaimo Urraca oli Navarran kuninkaan Sancho III Suuren tytär.

Lähteet
-------

* O’Callaghan, J. F.: *A history of Medieval Spain*. United Kingdom: Cornell University, 1975. ISBN 0-8014-0880-6. (englanniksi)
* Petersen, K.: *Ihmiskunnan ajantieto*. Suomeksi toimittanut Antero Manninen, avustajana Pentti Papunen. Porvoo: Werner Söderström Osakeyhtiö, 1965.

### Viitteet

1. ↑  O’Callaghan, s. 678
2. 1 2  O’Callaghan, s. 130
3. ↑  O’Callaghan, s. 131
4. 1 2  O’Callaghan, s. 135
5. ↑  O’Callaghan, s. 134
6. ↑  Petersen, s. 263
7. ↑  O’Callaghan, s. 136


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
*Tämä artikkeli kertoo sosiologista. Moottoriurheilijasta kertoo Stuart Hall (kilpa-autoilija).*
Stuart Hall
**Stuart McPhail Hall** (3. helmikuuta 1932 Kingston – 10. helmikuuta 2014 Lontoo) oli jamaikalaissyntyinen sosiologi ja kulttuurintutkija. Hän tutki monikulttuurisuuden, identiteetin, sukupuolen murrosta ja rasismin rakenteita. Hall tunnettiin pääministeri Margaret Thatcherin talouspolitiikan ja uuskonservatiivisen ideologian tiukkana arvostelijana. Hän myös piti julkisuudessa aktiivisesti esillä Britannian värillisen väestönosan ja monikulttuurisuuden marginalisoitua asemaa.

Hall oli New Left -liikkeen keskeinen vaikuttaja. Hallia on kritisoitu hänen teorioidensa monitulkintaisuudesta sekä käsitteiden määrittelyn epämääräisyydestä. Häntä on myös jonkin verran kritisoitu siitä, että hän käytti elämäntarinaansa osana teorianmuodostustaan. Hallin kiinnostus maahanmuuttokokemusten tarkastelemiseen kumpusi nimenomaan hänen omasta taustastaan.

Suomennettu artikkeli
---------------------

* Uutiskuvien määräytymisprosessi. Julkaisussa: *Kuvista sanoin: ajatuksia valokuvasta. 2*, koonnut Martti Lintunen. Helsinki: Suomen valokuvataiteen museon säätiö 1984 ISBN 951-9086-23-4

Lähteet
-------

1. 1 2 3  Petäjä, Jukka: Stuart Hall *Helsingin Sanomat*.  16.2.2014.  Arkistoitu 22.3.2016. Viitattu 16.3.2016.
2. 1 2  Pitkänen, Silja: Stuart Hall – teoreetikko kahden saaren välissä.  *J@Rgonia - Elektroninen Julkaisu*, 30/2017.  Helan tutkijat ry..


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Muut | 
* SNAC
* IdRef

 |

 |
**Stuart Nigel Lewis-Evans** (20. huhtikuuta 1930 Luton, Bedfordshire – 25. lokakuuta 1958 East Grinstead, Sussex) oli brittiläinen Formula 1 -ajaja. Hän osallistui urallaan 14 Grand Prix’hin, joissa hän ajoi kahdesti paalulle ja palkintosijoille. Hän sai urallaan yhteensä 16 MM-pistettä.

Lyhyellä urallaan Lewis-Evans teki vaikutukseen F1-maailmaan. Vähäisestä menestyksestään huolimatta hänet arvioitiin nousevaksi lahjakkuudeksi. Ensimmäisessä Grand Prix’ssään hän sijoittui neljänneksi. Fangiolle, Brooksille ja Masten Gregoryn Maseratille hän ei voinut mitään. Tony Vandervell kiinnostui nuoresta lahjakkuudesta ja palkkasi hänet Vanwall-talliinsa. Vanwall osoittautui kuitenkin epäluotettavaksi. Lewis-Evans voitti kuitenkin tallille epävirallisen Marokon Grand Prix’n, ja saavutti paalun kauden viimeisessä GP:ssä.

Kausi 1958 oli menestyksekkäämpi vuosi, ja samalla Vanwallin viimeinen kokonainen. Ensisijaiset kuljettajat Stirling Moss ja Tony Brooks voittivat kolme kilpailua ja Lewis-Evans saavutti kaksi palkintosijaa. Hänen kautensa kuitenkin päättyi kohtalokkaasti pölyisellä Ain-Diab Circuitilla Marokon GP:ssä. Hänen moottorinsa hajosi singoten auton kovalla vauhdilla reunavalliin. Lewis-Evans sai vakavia palovammoja. Hänet vietiin Englantiin hoitoon, mutta hän kuoli saamiinsa vammoihin kuusi päivää myöhemmin.

Lewis-Evansin kuolema vaikutti Vanwalliin. Vandervellin terveys horjui eivätkä uudet ajajat halunneet osallistua tallin toimintaan. Vanwall ei kyennyt enää osallistumaan F1-sarjan jokaiseen osakilpailuun.

Lähteet
-------

1. ↑  STUART LEWIS-EVANS *motorsportmagazine.com*. Viitattu 13.8.2019. (englanniksi)
Stuart Burrows levynkannessa vuonna 2009.**Stuart Burrows** OBE (s. 1933 Cilfynydd) on walesilainen tenori, joka on tullut tunnetuksi varsinkin Mozartin tulkitsijana. Muita rooleja hänellä on ollut esimerkiksi Donizettin ja ranskalaisten säveltäjien, kuten Berlioz'n ja Massenet'n teoksissa. Ennen oopperauraansa Burrows oli kyvykkäänä rugbypelaajana saanut tarjouksen ammattilaissopimuksesta, jota ei kuitenkaan lopulta päättänyt hyväksyä.

Burrows pääsi sitten tenorina esiintymään muun muassa Walesin kansallisoopperaan. Hänen lopullinen läpimurtonsa koitti, kun Stravinsky näki hänet vuonna 1965 ja kiinnitti laulajaksi *Oedipus Rexin* esityksessä Ateenassa. Kaksi vuotta myöhemmin alkoi Burrowsin 25-vuotinen yhteys Covent Gardeniin. Burrows esiintyi monissa muissakin merkittävissä oopperataloissa, kuten La Scalassa ja Metropolitan-oopperassa.

Burrows on oopperan lisäksi tulkinnut muun muassa oratoriota. Viktoriaanisen ajan lauluja hän on useasti levyttänyt pianisti John Constablen kanssa ja esittänyt muun muassa Wienissä ja New Yorkissa. 1970–1980-luvuilla Burrowsilla oli BBC Twolla oma sarjansa, *Stuart Burrows Sings*, jossa hän esitti oopperaa, oratoriota, viktoriaanisen ajan lauluja ja kansanlauluja. Hän on paitsi laulanut, myös opettanut ja istunut laulukilpailujen tuomaristoissa.

Vuonna 2007 Burrowsista tehtiin Brittiläisen imperiumin ritarikunnan upseeri.

Lähteet
-------

1. 1 2 3 4  BBC Wales - Music - Stuart Burrows


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Suomi (KANTO)
* Yhdysvallat
* Tšekki
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC
* IdRef

 |

 |
**Kissanviiksiä ja herneitä** (*Morrhår och ärtor*) on Gösta Ekmanin ohjaama ruotsalainen komediaelokuva vuodelta 1986. Ekman näyttelee myös pääosaa ja on käsikirjoittanut elokuvan yhdessä Rolf Björlindin kanssa. Elokuva oli suositun komedianäyttelijän ensimmäinen elokuvaohjaus.

Juoni
-----

40-vuotias tukholmalainen Claes-Henrik "Håna" Ahlhagen elättää itseään hanttihommilla ja dominoivan äitinsä kustannuksella. Öisin hän ajaa pimeää taksia ja päivisin on pitävinään firmaa nimeltä ÖL-trix (Överlevnads-trix) kulkurimaisen ystävänsä Chrillen kanssa. Håna lähettää äitinsä matkoille vuokratakseen äitinsä ison kaupunkiasunnon Östermalmilla pornofilmin kuvauspaikaksi. Asemalla äitiään saattamassa Håna tapaa Boelin (Lena Nyman) ja alkaa seurustella tämän kanssa, mutta äiti ei hyväksy heidän suhdettaan. Vanhapoika alkaa lopultakin vastustaa äitiään.

Rooleissa
---------

|  |  |  |
| --- | --- | --- |
|  Gösta Ekman  | … |  Claes-Henrik "Håna" Ahlhagen
  |
|  Margaretha Krook  | … |  Hånan äiti
  |
|  Lena Nyman  | … |  Boel
  |
|  Kent Andersson  | … |  Crille
  |
|  Sten Ljunggren  | … |  liikkeenharjoittaja
  |
|  Claes Jansson  | … |  Tompa
  |
|  Sanna Ekman  | … |  Lina
  |
|  Robert Sjöblom  | … |  Sergio
  |
|  Margareta Pettersson  | … |  Ullabritt
  |
|  Peter Hüttner  | … |  Adam
  |
|  Wallis Grahn  | … |  ystävätär
  |
|  Börje Nyberg  | … |  konduktööri
  |

Vastaanotto
-----------

*Helsingin Sanomissa* Helena Ylänen kutsui *Kissanviiksiä ja herneitä* ruotsalaiseksi rutiinikomediaksi, joka muodostuu ikävän asetelmallisista peräkkäisistä kohtauksista. Ekmanin esikoisohjausta ei hänen mielestään ole "ohjattu lainkaan". Elokuva sai Suomen teatterikierroksella 1 508 katsojaa.

Lähteet
-------

1. ↑  Kissanviiksiä ja herneitä Svensk Filmdatabasissa (englanniksi, ruotsiksi), Kommentar.
2. ↑  Kissanviiksiä ja herneitä Svensk Filmdatabasissa (englanniksi, ruotsiksi), Handling.
3. ↑  Ylänen, Helena: Gösta Ekman ikävimmillään.  *Helsingin Sanomat*, 8.2.1986, s. 24. Näköislehden aukeama (vain tilaajille). Viitattu 1.11.2017.
4. ↑  Suomen katsotuimmat elokuvat vuonna 1986 *Elokuvauutiset*. Viitattu 1.11.2017.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Morrhår och ärtor